
Linnavara– ja Majandusameti bilansis olevate kinnistute 
üleandmine Kultuuriosakonna bilanssi
1. ASJAOLUD JA MENETLUSE KÄIK

Narva Linnavalitsuse Kultuuriosakond (edaspidi ka Kultuuriosakond) esitas 08.11.2012 Narva Linnavavalitsuse Linnavara– ja Majandusametile (edaspidi ka Linnavara- ja Majandusamet) taotluse, milles palub üle anda tema bilanssi kinnistud Jõesuu tn 78 (katastritunnus 51103:004:0015, pindala 187 487,00 m2, bilansiline maksumus 4 314,04 eurot) ja Rakvere tn 22d (katastritunnus 51101:003:0051, pindala 6400 m2, bilansiline maksumus 20 451,73 eurot).
Jõesuu tn 78 kinnistul paikneb Siivertsi mototrass. Rakvere tn 22d kinnistul paikneb linnaasutuse Narva Spordikeskus hoone ja muu Kultuuriosakonna bilansis olev põhivara.
Ülalnimetatud maatükkide üle omab valitsevat mõju Narva Linnavalitsuse Kultuuriosakond (st kontrollib antud vara kasutamist) ja sellest lähtuvalt palub ta  korraldada selle vara üleandmine Kultuuriosakonna bilanssi.
Kultuuriosakonna 08.11.2012 taotlust arutati Narva Linnavalitsuse linnavarakomisjoni koosolekul 21.11.2012 (protokoll nr 14), kus otsustati:
1. Soovitada rahuldada Narva Linnavalitsuse Kultuuriosakonna taotlus kinnistute Jõesuu tn 78 (katastritunnus 51103:004:0015, pindala 187 487 m2, sihtotstarve üldkasutatav maa 100%, bilansiline maksumus 4314,04 eurot) ja Rakvere tn 22d (katastritunnus 51101:003:0051, pindala 6400 m2, sihtotstarve ärimaa 100%, bilansiline maksumus 20 451,73 eurot) tema bilanssi andmiseks.
2. Linnavara- ja Majandusametil esitada antud küsimus Narva Linnavalitsusele     istungile vastavasisulise  korralduse vastuvõtmiseks.
2. ÕIGUSLIKUD ALUSED

Vastavalt kohaliku omavalitsuse korralduse seaduse § 30 lõike 1 punktile 2  linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. 
Vastavalt Narva Linnavolikogu 21.06.2005. a määrusega nr 20/57 vastu võetud „Linnavara eeskirja“ punktile 24 otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
Narva Linnavalitsuse 08.03.2006.a määrusega nr 257 kinnitatud Narva linna raamatupidamise sise-eeskirja § 10 lõike 1 kohaselt kajastatakse vara selle LRK (linna raamatupidamiskohustuslane) bilansis, kes omab antud vara üle valitsevat mõju (st kontrollib antud vara kasutamist) ja kannab põhilisi antud vara kasutamisega seotud riske.

3. OTSUS
3.1. Narva Linnavalitsuse Linnavara– ja Majandusametil anda Narva Linnavalitsuse Kultuuriosakonna bilanssi järgmised kinnistud: 

- Jõesuu tn 78 (katastritunnus 51103:004:0015, pindala 187 487,00 m2, sihtotstarve üldkasutatav maa 100%, bilansiline maksumus 4 314,04 eurot); 

- Rakvere tn 22d (katastritunnus 51101:003:0051, pindala 6400 m2, sihtotstarve ärimaa 100%, bilansiline maksumus 20 451,73 eurot).
3.2. Narva Linnavalitsuse Kultuuriosakonnal võtta oma bilanssi käesoleva korralduse punktis 3.1 nimetatud kinnistud.
4. RAKENDUSSÄTTED

4.1. Narva Linnakantseleil teha korraldus teatavaks Narva Linnavalitsuse Linnavara- ja Majandusametile ja Narva Linnavalitsuse Kultuuriosakonnale.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

  Tarmo Tammiste                                                                  Ants Liimets

  Linnapea   





           Linnasekretär

